Kutsu vuosikokoukseen

Suomen kirjailijanimikkoseurat - De litterära sällskapen i Finland ry
NIMIKOT

Koronatilanteen myöhästyttämänä kutsutaan Suomen kirjailijanimikkoseurojen jäsenseurat vuosikokoukseen. Joel Lehtosen 140-vuotisjuhlavuoden merkeissä kokoonnumme Savonlinnaan.

Vuosikokous pidetään la 14.8.2021 alkaen kello 12.00
Paikka: Savonlinnan pääkirjasto Joelin kokoustila Miitti.
Kokousjärjestelyt: Kokouksen alussa kuullaan FM Jaana Muhosen esitys Joel Lehtosesta sekä Joel Lehtosen 140-vuotisjuhlavuoteen liittyvää informaatiota.

Vuosikokouksessa käsitellään yhdistyksen sääntöjen määräämät asiat. Pyydämme yhdistyksiä miettimään ja tuomaan ehdolle sopivia jäseniä Kirjailijanimikkoseurojen hallitukseen.

Joel Lehtosen –seuran puheenjohtajana toimii Jari Rusanen (jari.e.rusanen@outlook.com).

Vuosikokouksen jälkeen mahdollisuus tutustua Joel Lehtosen Putkinotkoon.

Ennakkoilmoitukset pyydetään maanantaihin 9.8.2021 mennessä. Pyydämme ilmoittamaan sekä virallisen edustajan että muut paikalle tulevat. Yksi edustaja käyttää yhdistyksen äänioikeuden. Kaikki yhdistyksen jäsenet ovat tervetulleita.
Ilmoittautumiset: sihteeri Riitta Sompa-Hokkanen; riitta.sompa-hokkanen@hotmail.com
Vuosikokousmateriaalina lähetetään ohessa kokouksen esityslista, toimintakertomus ja toimintasuunnitelma. Muu kokousmateriaali jaetaan kokouspaikalla.

Esko Piippo, pj Riitta Sompa-Hokkanen, sihteeri
epiippo45@gmail.com

 riitta.sompa-hokkanen@hotmail.com
Puh. 050-5680320 Puh. 040-563 3228

Esityslista 2021/Savonlinna

1. Kokouksen avaus
Kokouksessa käsiteltävät asiat:

2. Valitaan kokouksen puheenjohtaja, sihteeri, kaksi pöytäkirjantarkastajaa ja tarvittaessa kaksi ääntenlaskijaa

3. Todetaan kokouksen laillisuus ja päätösvaltaisuus

4. Hyväksytään kokouksen työjärjestys

5. Esitetään tilinpäätös, vuosikertomus ja toiminnantarkastajan lausunto

6. Päätetään tilinpäätöksen vahvistamisesta ja vastuuvapauden myöntämisestä hallitukselle ja muille vastuuvelvollisille

7. Vahvistetaan toimintasuunnitelma, tulo- ja menoarvio sekä liittymis- ja jäsenmaksujen suuruudet

8. Valitaan hallituksen puheenjohtaja ja muut jäsenet

9. Valitaan vähintään yksi ja enintään kaksi toiminnantarkastajaa ja varatoiminnantarkastajaa.

10. Käsitellään muut kokouskutsussa mainitut asiat.

SUOMEN KIRJAILIJANIMIKKOSEURAT – DE LITTERÄRA SÄLLSKAPEN I FINLAND RY

TOIMINTAKERTOMUS

Toimintavuosi 2020

**Yleistä**
Sääntöjensä mukaisesti yhdistyksen tavoitteena on kulttuurin ja kirjallisuuden edistäminen, jäsenyhdistysten toiminnan tukeminen sekä toimiminen jäsenten yhteistyöelimenä. Vuosi 2020 oli Nimikoiden 16. toimintavuosi.

Toimintavuotta rajoitti maaliskuussa voimistunut koronapandemia, joka altistusten vuoksi saattoi ihmisten väliset vuorovaikutukset riskialttiiksi.

**Vuosikokous**
Yhdistyksen vuosikokous pidettiin korona-epidemian vuoksi syksyllä 5.9.2020 Nurmijärven kirjastossa Aleksis Kiven Seitsemän veljeksen 150-vuotisjuhlavuoden merkeissä. Isäntäseurana toimi Aleksis Kiven -seura ry. Viralliset kokousedustajat olivat seuraavista nimikkoseuroista:

Juhani Aho –seura ry

Aleksis Kivi-seura ry

Elias Lönnrot –seura ry

Saima Harmaja –seura ry

Veikko Huovinen –seura ry

Isa Asp seura ry

Mauri Sariola-seura ry

Mika Waltari-seura ry

Otto Mannisen Seura ry

Saima Harmaja-seura ry

Kokouksen vuosikokousesitelmän piti ennen vuosikokousta **Sakari Katajamäki Seitsemän veljeksen juhlavuoden editiosta.**  Kokouksen puheenjohtajana toimi Aleksis Kivi -seuran puheenjohtaja Sakari Katajamäki ja sihteerinä Riitta Sompa-Hokkanen.

Vuosikokouksen virallisen osuuden jälkeen paikalla olleet jäsenyhdistysten edustajat tutustuivat Nurmijärven kirjastossa esillä oleviin Seitsemän veljeksen kuvituksiin, kirjaston Aleksis Kivi –kokoelmiin ja Nurmijärven Palojoella Aleksis Kiven synnyinkotiin.

**Hallinto ja hallituksen toiminta**
Yhdistyksen hallituksen puheenjohtajana toimi **Esko Piippo**, varapuheenjohtaja **Mauri Venemies.** Sihteerinä tehtäviä hoiti **Riitta Sompa-Hokkanen,** ja rahastonhoitajana toimi **Matti Nummenpää**, joka hoiti myös jäsensihteerin tehtäviä. Muut hallituksen varsinaiset jäsenet olivat **Päivi Istala, Jukka O. Mattila, Matti Kettunen** Hallituksen varajäsenet olivat **Leena Jokinen ja Taina Salohalme**. Toiminnantarkastaja oli Sakari Katajamäki ja toiminnantarkastajan sijainen **Paavo Enroth.**

Hallitus on kokoontunut toimintavuonna fyysisesti 3 kertaa (17.1., 5.9., 9.10.) ja etäyhteyksillä kaksi kokousta (3.4., 23.11.). Hallitus on pyrkinyt etsimään toimintaansa yhteistyökumppaneita. Hallitus on jokaisessa kokouksessaan tullut informoiduksi siitä mitä tapahtuu niissä nimikkoseuroissa, joista hallituksen jäsenet ovat. Tapa on koettu hyödylliseksi.

Puheenjohtaja piti ennen epidemian puhkeamista kaksi esitelmää Eino Leinosta Fuengirolan Sofia-opistossa.

Nimikoilla on jaossa oma kirjanmerkki sekä myyntiin valmistettuja Nimikoiden tulitikkurasioita.

**Yhdistyksen jäsenistö ja taloudellinen tilanne**
Jäsenmäärä toimintavuoden päättyessä on 51 yhdistystä. Jäsenyhdistysten yhteenlaskettu henkilöjäsenmäärä 31.12.2020 on noin 5600. Jäsenkirjeitä laitettiin yhdistyksille vuoden aikana kaksi.

Vuosikokous luopui liittymismaksusta. Vuosikokous uudisti jäsenmaksujen perusteet seuraavasti:

alle 50 jäsentä 40 €

51-60 jäsentä 50 €

61-79 jäsentä 50 €

80-200 jäsentä 100 €

yli 200 jäsentä 130 euroa

Opetusministeriöltä ei saatu toiminta-apurahaa. Liitto on velaton.

**Kansainvälinen toiminta**
Erityistä kansainvälistä toimintaa ei ole ollut. Nimikot seuraa kainuulaisten nimikkoseurojen (Eino Leino, Elias Lönnrot, Ilmari Kianto, Veikko Huovinen, Isa Asp -seura) toimintaa ja kokemuksia EU-rahoitteisesta Business of Literature Zones BLITZ –hankkeessa, joka keskittyy kirjailijamatkailuun. Kainuulaisten nimikkoseurojen lisäksi hankkeessa on mukana osapuolia Skotlannista ja Irlannista sekä Kainuun Liitto, Lapin ja Kajaanin Ammattikorkeakoulu. Hankkeessa on toimintavuonna keskitytty kirjallisuusmatkailun vierailukohteiden tuotekehittelyyn.

**Toimintasuunnitelma 2021**

**Suomen kirjailijanimikkoseurat - De litterära sällskapen i Finland ry**

**Toimintasuunnitelma toimintavuodelle 2021**

**Yleistä**

Suomen kirjailijanimikkoseurat ry:n tehtävänä on suomalaisen kirjallisen kulttuuriperinnön kartuttaminen ja sen siirtäminen yli sukupolvien. Se välittää tältä pohjalta kirjallista kulttuuria ja tuottaa kulttuurielämyksiä, auttaa kirjallisuuskulttuurin tutkimustyössä, järjestää toimialaansa liittyviä tapahtumia, edistää kulttuurikohteiden näkyvyyttä sekä edistää lukemisharrastusta. Suomen kirjailijanimikkoseura yhdistää näkyväksi Suomessa toimivia nimikkoseuroja ja sen jäsenistöjä ja tuo valtakunnalliseen tietoisuuteen liitossa toimivien nimikkoseurojen toimintaa. Liitto edistää jäsenyhdistystensä kanssa monikulttuurisuutta sekä lasten ja nuorten lukemistaitoa ja harrastusta. Liitto edistää tavoitteitaan myös kirjallisuuden yhteistyökumppanuuksien kanssa.

Liitossa on 51 nimikkoseuraa, noin 5600 jäsentä. Kattojärjestön perustamisen jälkeen olemassa olevien nimikkoseurojen jäsenmäärät ovat lisääntyneet ja uusia nimikkoseuroja on perustettu vuosittain. Jäsenseurojen yhteydessä toimii lukuisa määrä kirjailijataloja ja –kirjailijahuoneita, joissa jäsenseurat järjestävät toimintaa.

**Toiminnan focusointi**

Nimikot järjestää nimikkojäsenseurojen yhteistä toimintaa sekä tarvittaessa yhteistoimintaa jäsenseurojensa kanssa. Nimikoiden keskeisenä tehtävänä on yhteisen tiedotustoiminnan hoitaminen jäsenseurojen kirjailijoista, tuotannosta ja tapahtumista sekä yleisesti kirjallisuuden kentän tapahtumista ([www.nimikot.fi/ Facebook:Suomen](http://www.nimikot.fi/%20Facebook%3ASuomen) kirjailijanimikkoseurat). Nimikot avustavat tarvittaessa jäsenyhdistystyksiä toiminnan järjestämisessä, apurahojen hakemisessa ja tiedottamisessa. Nimikot välittää hyviksi koettuja toimintamuotoja jäsenjärjestöille. Liitto avustaa uusien nimikkoseurojen perustamisessa.

**Messut, näyttelyt ja tapahtumat**

Nimikot osallistuu vanhan kirjallisuuden päiville Sastamalassa sekä harkitsee osallistumista voimavarojen pienempiin kirjamessutapahtumiin. Muihin kirjamessuihin osallistutaan jäsenseurojen toivomusten mukaisesti mahdollisina kumppaneina.

Vuonna 2021 on juhlavuosi seuraavilla nimikkokirjailijoilla:

Täysiä vuosikymmeniä syntymästä on seuraavilla nimikkokirjailijoilla: Eeva Joenpelto (100 v), Jaakko Juteini (240 v), Joel Lehtonen (140 v), Eeva-Liisa Manner (100 v), Juhani Peltonen (80 v) ja Mirkka Rekola (90 v).

Liitto huomioi juhlavuodet ja niihin liittyvät tapahtumat nimikkoseurojen toiveiden mukaisesti. Erityisesti tuodaan esille kirjailijoihin liittyviä tapahtumia, kirjailijoiden tuotantoa sekä kirjailijoihin liittyviä paikkoja ja viimeaikaista tutkimusta.

**Yhteistyökumppanuudet**

Edistämme nimikkoseurojen koulukumppanuuksia, jolloin nimikkoseura voi olla yhteistyökumppanina koulun tai koululuokan kanssa. Nimikkoseura antaa asiantuntemuksensa kirjailijan elämästä ja tuotannosta. Kumppanuudessa annetaan opettajalle ja oppilaille aineksia kirjailijan tuotannon kautta kotiseututuntemukseen, kirjailijan tuotannon ja elämän tuntemiseen. Samalla edistämme lukuharrastusta.

Kirjastoyhteistyössä kehotamme kirjastoja tuomaan esille merkkivuosikirjailijoita, heidän tuotantoaan ja niihin liittyviä julkaisuja. Kannustamme kirjastoja järjestämään paikallisten kirjailijoiden esittelyjä ja lukupiiritoimintaa.

Suomen Maakuntakirjailijoiden kanssa jatketaan yhteistyökumppanuutta paikallisten kirjallisten tilaisuuksien järjestämisessä ja yhteisten etujen ajamisessa. Edistetään Maakuntakirjailijoiden jäsenjärjestöjen ja Nimikoiden jäsenjärjestöjen paikallista yhteistoimintaa mm. tilaisuuksien järjestämisessä.

Paikallisessa toiminnassa suositellaan jäsenjärjestöille huomioitavaksi yhteistyö Kotiseutuyhdistysten kanssa. Monen kirjailijan tuotannossa on runsaasti kotiseutuaiheita ja –kuvauksia, joiden pohjalta syntyy mahdollisuuksia yhteistoimintaan.

Äidinkielen opettajien liiton kautta pyritään edistämään kirjallisuuden klassikoiden lukemista. Suomalaisen Kirjallisuuden Seura edesauttaa tutkimustoiminnassa. Hedelmällisiä yhteistyökumppaneita jäsenyhdistyksille ovat myös paikalliset Lausujien liiton jäsenyhdistykset., joiden kanssa suositellaan järjestettäväksi nimikkokirjailijoiden juhlavuoden runoiltoja.

Suomen kirjailijaliitto on kerännyt kirjailijoihin liittyvistä nimikkokohteista (patsaat, laatat, nimistöt, ym.) laajan aineiston. Nimikot tuovat esille näitä kirjailijoihin liittyviä kohteita. Liitto kerää digitaalista kuvamateriaalia näistä kohteista.

Kirjailijataloista on tehty kartoitus. Kirjailijatalot toimivat läheisesti liiton jäsenseurojen kanssa. Ne toimivat hyvinä kirjailijoiden ja kirjallisen kulttuurin esittelypaikkoina kulttuurimatkailijoille ja paikalliselle väestölle. Kirjailijataloihin voidaan kytkeä myös monikulttuurisia tutustumisia ja esiintymisiä. Valmistellaan kirjailijatalojen yhteistapaamista. Yhteistapaamisessa kartoitetaan kirjailijatalojen tilaa, toimintaa ja yhteistyön tarvetta.

Yhteistyö kotimaisten ja ulkomaisten yhteisöjen kanssa jatkuu. Erityisesti seurataan kainuulaisten kirjailijanimikkoseurojen kolmivuotista EU-rahoitteista kirjallisuusmatkailuhanketta Businessa on Literature Zones BLITZ. Hankkeen yhteistyökumppanina on pohjoisirlantilainen toimija (Irish Central Border Area Network Ltd.). Hankkeessa tuotetaan kirjallisuuteen liittyviä matkailutuotteita ja mallinnetaan kirjallisuusmatkailun parhaita käytäntöjä. Nimikot välittää kokemuksia muille kirjailijanimikkoseuroille.

Nimikot seuraa vanhojen klassikkokirjojen digitalisointia ja saatavuutta. Solmitaan yhteyksiä kirjastoihin, kirjastoalan järjestöihin ja lehtiin. Opastetaan liiton jäseniä käyttämään digitalisoituja aineistoja, jos niistä on apua seurojen tutkimustoiminnassa tai julkaisutoiminnassa. (kansalliskirjasto.digi).

**Hallinto ja toiminta**

Vuosikokousten välisenä aikana liittoa johtaa vuosikokouksen vuoden ajaksi nimeämä hallitus. Hallituksessa on puheenjohtajan lisäksi kuusi varsinaista ja kaksi varajäsentä. Hallitus valitsee keskuudestaan varapuheenjohtajan sekä hallituksesta tai sen ulkopuolelta muut tarvittavat toimihenkilöt. Hallitus käyttää työskentelyssään sisäistä tehtäväjakoa.
Hallitus kokoontuu tarvittaessa. Kokousten välisenä aikana hallitus työskentelee sähköisesti Hallituksen sivuja käyttämällä. Palkattua henkilöstöä ei ole. Kaikki toiminta tapahtuu vapaaehtoistyönä.

**Jäsenistö**

Liiton tavoitteena on kaikkien Suomessa aktiivisesti toimivien kirjailijoiden nimikkojärjestöjen kuuluminen liiton jäsenistöön, siksi tarjotaan jäsenyyttä niille, jotka eivät vielä ole jäseniä. Liitto tarjoaa asiantuntija-apua perustettaville nimikkoseuroille ilman jäsenyysvelvoitetta. Jäsenseuroilla on mahdollisuus vaikuttaa liiton toimintaan vuosikokouksen lisäksi Nimikoitten kotisivujen jäsensivuilla sekä tiedottaa Facebook-sivuilla. Tätä mahdollisuutta on käytetty hyvin ja sitä tehostetaan edelleen.

Nimikoitten vuosikokous on myös jäsentapaaminen, jolloin jäsenseuroilla on mahdollisuus esitellä toimintaansa ja keskustella jäsenseurojen keskinäisestä yhteistyöstä. Vuosikokouksen yhteydessä on jäsentapaaminen ja esitelmä merkkivuoden kirjailijasta.

**Tiedottaminen ja kotisivut**

Jäsenseurat ovat lisänneet omaa tiedotustaan sosiaalisessa mediassa. Tämä kehitys laajentuu edelleen. Nimikoille perustettuja Fb-sivuja tehdään tunnetuksi kaikille jäsenjärjestöille. Sitä käytetään nopeaan, keskustelevaan tiedottamiseen sekä tulevaisuudessa myös tarvittaessa mainontaan. Jäsenseuroja kannustetaan tekemään omia Fb-sivuja ja nimikoiden Fb-sivuilla nostetaan esille seurojen tapahtumia.

Kaikilla jäsenseuroilla on mahdollisuus veloituksetta käyttää liiton kotisivustoa toimintansa esittelyyn. Liitto ylläpitää sivustoa toimituksellisesti. Jäsenseuroja kannustetaan tekemään tapahtumistaan jäsensivuston kautta valtakunnallisia. Liiton hallitus miettii kotisivuston laajentamisen suuntia. Päivittäisestä sivuston ylläpidosta huolehtii liitto. Tähdennetään jäsenseuroille tietojen ajantasaisuutta.

Kotisivut on toimitettu englanninkielisinä kansainvälisen kiinnostuksen ja yhteistyön johdosta.

Sääntöjensä mukaisesti liitto on suomenkielinen.

**Kansainvälinen yhteistyö**

Kansainvälistä yhteistyötä tullaan jatkamaan edelleen. Liitto on mahdollisuuksien mukaisesti mukana pohjoismaisessa yhteistyössä sekä eurooppalaisten järjestöjen kanssa.

Suomen kirjailijanimikkoseurat, johtokunta 9.10.2020